আসছে রুদ্র-পরম জুটি, মুক্তি পেল বাংলা ছবি ‘আবার হাওয়া বদল

কলকাতা: রাজ্যে হাওয়া বদলের পর মুক্তি পেল বাংলা ছবি ‘আবার হাওয়া বদল’ (Abar Hawa Bodol)।কমেডি ছবি ‘হাওয়া বদল’-এর সিক্যুয়েল হিসেবে তৈরি হয়েছে এই ছবি। মুখ্য চরিত্রে আবারও পরমব্রত চট্টোপাধ্যায় (Parambrata Chatterjee) ও রুদ্রনীল ঘোষ (Rudranil Ghosh)। এছাড়াও রয়েছেন রাইমা সেন। এই ছবির নতুন সংযোজন হিসেবে রয়েছেন অভিনেত্রী অনুষা বিশ্বনাথন। ছবির প্রিমিয়ারে তারকারা উপস্থিত ছিলেন পরমব্রত-রুদ্রনীলও।

১২ জুন শুক্রবর মুক্তি পেয়েছে আবার হাওয়া বদল। প্রিমিয়ারে ছবির মুখ্য অভিনেতা পরমব্রত চট্টোপাধ্যায়, রুদ্রনীল ঘোষ, রাইমা সেন, অনুষা বিশ্বনাথনের পাশাপাশি এসেছিলেন প্রসেনজিৎ চট্টোপাধ্যায়, মুনমুন সেন, যিশু সেনগুপ্তর মতো তারকারা। পরমব্রতর সঙ্গে এদিন দেখা যায় তাঁর স্ত্রী পিয়া চক্রবর্তীকে। ছবির প্রিক্যুয়েল পছন্দ করেছিল দর্শক। দর্শকদের সেই চাহিদা থেকেই ছবির সিক্যুয়েল নিয়ে হাজর পরিচালক পরমব্রত চট্টোপাধ্যায়। ছবিতে পরমব্রত-রূদ্রণীলের বন্ধুত্বের গল্প পছন্দ করেছিল দর্শক। এবার সেই বন্ধুত্বের গল্পই আরও একবার পর্দায়।

আরও পড়ুন: দীর্ঘ বিরতির পর্দায় ফিরছেন ক্যাটরিনা

প্রিমিয়ারের সন্ধ্যায় হাজির ছিলেন সকল কলাকুশলীরা। কিন্তু রুদ্রনীল ও পরমব্রত একে অপরের প্রতি দূরত্ব বজায় রাখলেন। যা সকলের নজর কেড়েছে৷টলিপাড়ার অন্দরে কান পাতলেই তাঁদের নিয়ে নানা কথাও শোনা যাচ্ছে৷ রাজনৈতিক মতান্তরের জন্যই নাকি রুদ্রনীল আর পরমব্রতর সম্পর্কে নাকি দূরত্ব বেড়েছিল।রুদ্রনীল-পরমব্রত জুটির সমীকরণ দারুণ উপভোগ করেছিল বাংলা ছবির দর্শক। সিনেমার সিক্যুয়েলেও রয়েছে একাধিক ঝলক। তবুও কেন ছবির প্রচারে একসঙ্গে নেই রুদ্রনীল-পরমব্রত৷ তারপর থেকেই টলিপাড়ার জনপ্রিয় জুটিকে নিয়ে জোর চর্চা শুরু হয়েছে৷